CELEX: 32014R0337
Language: da
Date: 2014-03-28 00:00:00
Title: Kommissionens gennemførelsesforordning (EU) nr. 337/2014 af 28. marts 2014 om tarifering af varer i den kombinerede nomenklatur

2.4.2014   
            
            
               DA
            
            
               Den Europæiske Unions Tidende
            
            
               L 99/3
            
         KOMMISSIONENS GENNEMFØRELSESFORORDNING (EU) nr. 337/2014
   af 28. marts 2014
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. marts 2014.
      
         
            På Kommissionens vegne
         
         
            For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En elektrisk belysningsartikel (såkaldt »LED-flomlys«) i et rektangulært aluminiumskabinet med glasforside, der måler ca. 23 × 19 × 13 cm.
                  Varen består af en aluminiumsreflektor og har en bærearm på bagsiden, hvormed lysvinklen kan justeres.
                  Den er forsynet med en højeffekt-LED-chip og en strømforsyning med transformer.
                  Den har et strømforbrug på 95 W, et lysudbytte på 100 lm/W og en strålevinkel på 120°.
                  Varen anvendes udendørs til belysning af f.eks. landskaber, bygninger, byggepladser, reklameskilte, græsplæner og haver.
                  
                      (1) Se illustration.
               
               
                  9405 40 99
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 9405, 9405 40 og 9405 40 99.
                  I betragtning af varens objektive kendetegn, herunder den vide strålevinkel, er varen bestemt til belysning af store områder. Derfor er tarifering under pos. 9405 40 10 som projektører udelukket (se også de forklarende bemærkninger til HS, pos. 9405, gruppe I, tredje afsnit).
                  Varen skal derfor tariferes under KN-kode 9405 40 99 som andre elektriske belysningsartikler.
               
            
         (1)  Illustrationen er kun vejledende.